

 LĒMUMS

Ādažos, Ādažu novadā

2025. gada 27. februārī **Nr. 56**

**Par tirdzniecības vietu noteikšanu Ādažu novadā**

Ādažu novada pašvaldības dome izskatīja SIA “KU KUU PARKA KAFE” (reģ. Nr. 40203262384, juridiskā adrese: Kanāla iela 17, Alderi, Ādažu pag., Ādažu nov., LV-2164) (turpmāk – Iesniedzējs) 2025. gada 14. janvāra iesniegumu (reģ. Nr. ĀNP/1-11-1/25/311) par jaunas ielu tirdzniecības vietas reģistrēšanu – tirgus organizēšanas vieta Gaujas iela 10 un Gaujas iela 10A, Ādaži, Ādažu novads, un teritorijas daļa Jūras iela 1A līdz Jūras ielai 3A, Carnikava, Carnikavas pagasts, Ādažu novads, un nekustamajā īpašumā ar kadastra apzīmējumu 8052 004 0410, Carnikavā, Carnikavas pagastā, Ādažu novadā.

Izvērtējot pašvaldības rīcībā esošo un ar lietu saistīto informāciju, konstatēts:

1. Ādažu novadā ielu tirdzniecības vietas noteiktas ar pašvaldības domes 2022. gada 10. jūnija lēmumu Nr. 268 “Par tirdzniecības vietu noteikšanu Ādažu novadā”.
2. Ādažu novada pašvaldības domes 2022. gada 10. jūnija saistošo noteikumu Nr. 50/2022 “Ielu tirdzniecības organizēšanas un saskaņošanas kārtība” (turpmāk – Noteikumi) 15. punkts paredz, ka jaunas ielu tirdzniecības vietas reģistrēšanai persona iesniedz iesniegumu un dokumentus pašvaldībai, kā arī zemes īpašnieka piekrišanu tirdzniecības vietas reģistrēšanai, ja persona pati nav zemes īpašnieks.
3. Atbilstoši Noteikumu 16. punktam lēmumu par jaunas ielu tirdzniecības vietas reģistrēšanu pieņem pašvaldības dome, pamatojoties uz:
	1. būvvaldes saskaņojumu par tirdzniecības vietas vizuālo risinājumu, izmēru (garums, platums), novietojumu, aizņemamās teritorijas platību, kā arī atļauju plānot tirdzniecības vietu ielu sarkanajās līnijās;
	2. pašvaldības Centrālās pārvaldes Teritorijas plānošanas nodaļas (turpmāk – TPN) atzinumu par atbilstību pašvaldības teritorijas plānojumam un attīstībai.
4. Reģistrēto ielu tirdzniecības vietu iekļauj sarakstā, ko publicē pašvaldības tīmekļvietnē [www.adazunovads.lv](http://www.adazunovads.lv).
5. Tirdzniecības vietām pieteikto nekustamo īpašumu īpašnieks ir Ādažu novada pašvaldība:
	1. Gaujas iela 10 (kadastra Nr. 8044 007 0411) sastāvā esošai zemes vienībai, ar kadastra apzīmējumu 8044 007 0411;
	2. Gaujas iela 10A (kadastra Nr. 8044 007 0362 sastāvā esošai zemes vienībai, ar kadastra apzīmējumu 8044 007 0362;
	3. Jūras iela 1A (kadastra Nr. 8052 004 0601) sastāvā esošai zemes vienībai, ar kadastra apzīmējumu 8052 004 0601;
	4. Jūras iela (kadastra Nr. 8052 004 0780) sastāvā esošai zemes vienībai, ar kadastra apzīmējumu 8052 004 0780;
	5. Jūras iela 3A (kadastra Nr. 8052 004 0602) sastāvā esošai zemes vienībai, ar kadastra apzīmējumu 8052 004 0602;
	6. nekustamais īpašums (kadastra Nr. 8052 004 0410).
6. Būvvalde un TPN sniedza pozitīvu atzinumu:
	* 1. būvvalde sniedza atzinumu, ka Gaujas ielā 10 un 10A, Ādažos, ir iespējams organizēt ielu tirdzniecību (gadatirgus), kā arī Carnikavā, Carnikavas pagastā, ierosinātajās vietās ir pieļaujams organizēt ielu tirdzniecību, jo tas atbilst teritorijas plānojumam.
		2. TPN sniedza atzinumu, ka:
			1. Gaujas iela 10 un Gaujas iela 10A, Ādažos, atbilstoši Ādažu teritorijas plānojumam atrodas Dabas un apstādījumu teritorijā, kur ir iespējama teritorijas papildizmantošana – tirdzniecība;
			2. nekustamais īpašums ar kadastra numuru 8052 004 0410, Carnikavā, Carnikavas pagastā, atbilstoši Carnikavas teritorijas plānojumam atrodas Dabas un apstādījumu teritorijā (DA4), kur ir iespējama teritorijas papildizmantošana - tirdzniecība;
			3. zemes gabals posmā no Jūras ielas 1A līdz Jūras ielai 3A, Carnikavā, Carnikavas pagastā, atbilstoši Carnikavas teritorijas plānojumam atrodas Publiskās apbūves teritorijā, kur ir atļauta tirdzniecība, savukārt Jūras iela, Carnikavā, Carnikavas pagastā, atrodas Transporta infrastruktūras teritorijā, kur kā teritorijas papildizmantošana ir atļauta tirdzniecība.
7. Pašvaldības aģentūra “Carnikavas komunālserviss” norādīja, ka neiebilst ierosinātajām ielu tirdzniecības (tirgus) organizēšanas vietām, ja pēc pasākumu norisēm ielām piegulošā teritorija tiek uzkopta un atjaunota sākotnējā stāvoklī.

Pamatojoties uz Ministru kabineta 2010. gada 12. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību tirdzniecības organizēšanas kārtību” 11. punktu, Noteikumu 15. un 16. punktu, domes 2022. gada 10. jūnija lēmumu Nr. 268 “Par tirdzniecības vietu noteikšanu Ādažu novadā” 1. un 2. punktu, kā arī Attīstības komitejas 12.02.2025. atzinumu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 2022. gada 10. jūnija lēmumā Nr. 268 “Par tirdzniecības vietu noteikšanu Ādažu novadā”, papildinot ar jaunu 1.19. apakšpunktu šādā redakcijā:

“1.19. organizēt ielu tirdzniecību (gadatirgus):

* + - 1. “Līgo laukums”, Gaujas iela 10 un Gaujas iela 10A, Ādaži, Ādažu novads;
			2. “Skvērs”, kadastra numurs 80520040410, Carnikava, Carnikavas pagasts, Ādažu novads;
			3. “Jūras iela”, posmā no Jūras iela 1A līdz Jūras iela 3A, Carnikava, Carnikavas pagasts, Ādažu novads.”.
1. Noteikt 1. punktā noteikto ielu tirdzniecības organizēšanas vietu robežas (pielikumā).
2. Lēmuma 1. punktā noteiktajās ielu tirdzniecības organizēšanas vietās ir atļauts organizēt ielu tirdzniecību, pamatojoties uz pašvaldības Centrālās pārvaldes apstiprinātiem ielu tirdzniecības organizēšanas noteikumiem Ādažu novada pašvaldības administratīvajā teritorijā, kas tiek publicēti pašvaldības tīmekļvietnē [www.adazunovads.lv](http://www.adazunovads.lv).
3. Pašvaldības Centrālās pārvaldes Sabiedrisko attiecību nodaļai publicēt tirdzniecības vietu saraksta izmaiņas pašvaldības tīmekļvietnē [www.adazunovads.lv](http://www.adazunovads.lv).

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU